Betlehemin tähti
(Margit laulaa venheessä soutaessaan:)

 Kirkasta maamme nyt,
 tähti sä Herran,
 kaukana ilmennyt
 loistossas kerran!
 Lapset ja paimenet
 johtohos lähti,
 Betlehem-tähti!
 Yössä on Juudanmaa,
 yössä on Sion.
 Lännessä vuorten taa
 peittyy Orion.
 Paimen jäi nukkumaan
 vuoristotienoon,
 lapsi se teltassaan
 uinuvi vienoon:
 heräävät helkkeeseen
 ihmeisen soiton,
 näkevät ilmenneen
 tähden jo loiton;
 kotinsa jättäen,
 lähtivät kohti,
 tähtesi, Betlehem,
 etsijät johti
 pois sivu estäväin
 maallisten harhain
 luo ikikestäväin
 riemujen tarhain.
 Heille nyt hempeinä
 auki on parmaat,
 kuiskivat lempeinä
 huulet jo armaat:
»Kodista poishan ei,
 kotiinhan tähti vei!»
 Lapset ja paimenet
 johtohos lähti,
 loistava tähti!